钦定古今图书集成/历象汇编/历法典/第107卷 > 《新法历书五》 > 图
## 钦定古今图书集成/历象汇编/历法典/第107卷 > 《新法历书五》 > 图

日光照月之圜为平行一则日食时不过一两刻则两线亦不能相切至望则不同矣又望时日光照月少于他时盖晦日日与月止隔金水二星天而甚近故所照亦多于望日望日与月隔金水二天及月本天之体而甚远故所照亦

少于他日。然晦日所照，虽多于望日，而人目所及，止
见小圜，而月光不即见，职由此矣。

《日月每月不食》第六。

“夫月不恒食之故有二：一则日体常丽躔道，则地影
亦常对躔道；一则月行常出入躔道，故地影不及。”盖
凡光照物，必直射而作直线。今日在躔道，其光自平
面而直通至地，则反影亦反射至天，如日光之射地。
其日光绕地一周，则影亦绕天一周。其地影至月，天
阔不过一度半，躔道平分，地影每边有四分之三。又
“望日，月轮不在龙头龙尾近处，故月体与地影不得
相遇，故不食。此前篇言每月食三体，必在一直线也。”
或曰：“日食应有多次，为其不论月之实所，但论月之
似所，若论似所，则南北所差甚多。如此则人住两极
近处者，视月远于躔道，亦能食日矣。”曰：“人居在北极
下，而似所与实所相距不过一度，譬”如月在地平，东
西差亦不过一度。可见日欲食时，月不能离躔道一
度强，故日食亦少也。但论一处，则日月之食不等；概
论天下，日食，应多于月食也。

《因月食征地圆如球》第七。

格物家悉言“地圆如球”，验之洵不得不然也。盖凡物
之性重者，势必就下，若一无所阻，必径就天心。天心
者，最下处也。故大地四旁皆欲就下，其势不得不结
为圆。然则虽山岳之高，湖海之深，亦无损于地体之
圆也。今以地面论之，日月星之出入，东西异，则时刻
亦异。试观同此月食，欧逻巴见于丑正，亚细亚见于
寅正，是可见日之没也，先没于亚细亚之东，后没于
欧逻巴之西也。非圆如球者，必不然矣。大率从西而
东七千五百里，则应天三十度，而先八刻见食。设地
体如案，则天下见食共在一时，无有彼此后先矣。若
地体如碗，则远于月之处先得见食，近于月之处反
后得见食矣。至若地体如觚，而四方“或八棱，则凡在
一面者，见食皆同矣。何故有时刻先后之异乎？非圆
而何也？”又问：“地固圆矣，但日月初出，半露地上，圜体
切之，宜若弧状。今但如弦，何也？”曰：“地球掩日月之半，
实自如弧。今见如弦者，因地形掩日月处，较全圜甚
短，人目视之如直而实圆也。今设一圜线，其长寻丈。”